En virtut del Decret 84/1985, de 21 de març (DOGC núm. 527, de 10.4.1985), es van aprovar les mesures per reformar l'atenció primària de salut a Catalunya, les quals s'han consolidat mitjançant la publicació de la Llei 15/1990, de 9 de juliol, d'ordenació sanitària de Catalunya, que configura l'àrea bàsica de salut com a unitat territorial on es presta l'atenció primària de salut a la qual la ciutadania té accés directe.
D'acord amb això, mitjançant ordres successives del Departament de Salut, s'ha sectoritzat l'atenció primària de salut a Catalunya amb l'establiment d'àrees bàsiques de salut.
No obstant això, per raons tècniques i de planificació, actualment es fa aconsellable alterar la delimitació territorial d'algunes d'aquestes àrees.
Atès que la proposta de modificació de la delimitació de diverses àrees bàsiques de salut s'ha sotmès a informació pública mitjançant l'Edicte d'11 d'octubre de 2013 (DOGC núm. 6483, de 18.10.2013);
En conseqüència, a l'empara de les facultats que m'atorguen l'article 12 de la Llei 13/1989, de 14 de desembre, i la disposició final 7 del Decret 84/1985, de 21 de març,
Es modifica la delimitació territorial de les àrees bàsiques de salut que figuren a l'annex 1 d'aquesta Ordre, que passen a tenir l'abast i els límits territorials que s'hi especifiquen.
Es creen les àrees bàsiques de salut que figuren a l'annex 2 d'aquesta Ordre, amb l'abast i els límits territorials que s'hi especifiquen.
S'estableix l'adscripció territorial dels enclavaments corresponents que figura en l'annex 3 d'aquesta Ordre.
D'acord amb el que preveuen l'article 3.3 i la disposició transitòria 5 del Decret 84/1985, de 21 de març, s'han de reestructurar els partits mèdics integrats a les àrees bàsiques de salut a què fa referència aquesta Ordre per adaptar-los a la nova ordenació.
A aquest efecte, s'han de tramitar d'ofici els expedients corresponents, d'acord amb la normativa vigent, i el Departament de Salut n'ha d'emetre resolució amb l'audiència prèvia de les persones interessades.
Les àrees bàsiques de salut a què fa referència aquesta Ordre han de ser objecte de les adaptacions oportunes en els límits i l'abast com a conseqüència de l'alteració de les circumstàncies que n'han determinat la delimitació.
Aquestes adaptacions s'han de tramitar amb subjecció als mateixos requisits exigits per crear-les.
Les àrees bàsiques de salut que preveu aquesta Ordre, les adaptacions necessàries i les modificacions ulteriors s'han d'ajustar en tot moment a l'ordenació territorial de Catalunya.
Mentre no es constitueixin i posin en funcionament els equips d'atenció primària en les àrees bàsiques que es creen mitjançant aquesta Ordre, l'assistència de la ciudadanía protegida corresponent a aquestes àrees bàsiques de nova creació l'han de continuar assumint els equips d'atenció primària que l'estan duent a terme fins que hi hagi la nova delimitació territorial.
Es faculta el director o directora del Servei Català de la Salut per dictar les resolucions i prendre les mesures oportunes per executar i complir el que preveu aquesta Ordre.
Aquesta Ordre entra en vigor l'endemà de la publicació al Diari Oficial de la Generalitat de Catalunya.
Es modifica l'àmbit territorial de les àrees bàsiques de salut següents:
Àrea Bàsica de Salut Badalona 6
Delimitada fins ara per l'Ordre de 26 de maig de 1989 (DOGC núm. 1156, de 16.6.1989).
Passa a comprendre l'àmbit territorial del municipi de Badalona delimitat per: terme municipal de Santa Coloma de Gramenet (av. del Sanatori), línia des de l'av. del Sanatori fins al c. de Lope de Vega, c. de Lope de Vega, c. de Ramiro de Maeztu, c. de la Mare de Déu de Lorda, c. de la Pau, c. d'Europa, costat nord-est de la pl. de l'Amistat, av. del Marquès de Sant Mori, c. de Provença, ctra. Antiga de València, línia des de la carretera Antiga de València fins a l'av. d'Alfons XIII i av. d'Alfons XIII fins al terme municipal de Sant Adrià de Besòs.
Àrea Bàsica de Salut Badalona 7A
Passa a comprendre l'àmbit territorial del municipi de Badalona delimitat per: terme municipal de Santa Coloma de Gramenet (av. del Sanatori i c. de Circumval·lació), c. de Ricard Strauss, c. de Joan Valera, av. del Marquès de Sant Mori, costat nord-est de la pl. de l'Amistat, c. d'Europa, c. de la Pau, c. de la Mare de Déu de Lorda, c. de Ramiro de Maeztu, c. de Lope de Vega fins al terme municipal de Santa Coloma de Gramenet (av. del Sanatori).
Àrea Bàsica de Salut Badalona 7B
Passa a comprendre l'àmbit territorial del municipi de Badalona delimitat per: terme municipal de Santa Coloma de Gramenet (c. de Circumval·lació, c. de Pau Piferrer i c. de Lepant), av. d'en Caritg, c. del General Moragues, c. de Solsona, prolongació de l'av. d'en Caritg, carretera C-31, c. de Don Pelai, c. d'Alfons XIII, línia des de c. d'Alfons XIII fins a la ctra. Antiga de València, ctra. Antiga de València, c. de la Provença, av. del Marquès de Sant Mori, c. de Joan de Valera i c. de Ricard Strauss.
Es creen les àrees bàsiques de salut següents amb l'abast que s'especifica:
Àrea Bàsica de Salut Vilafranca del Penedès 1
Comprèn el barri de Centre Vila (excepte la part compresa al nord del carrer Pines i nord del carrer Raval de la Font), el barri del Poble Nou, el barri de Sant Julià i Afores i el barri de la Barceloneta, la part compresa al sud del carrer del Cid, del municipi de Vilafranca del Penedès.
Aquest àmbit territorial està format per la part del municipi de Vilafranca del Penedès situada al sud i a l'oest de la línia definida per la carretera BP2121 (carretera de Sant Martí Sarroca), c. del Progrés, c. del Ponent, c. de la Beneficència, c. dels Banys, el Raval de la Font, c. de Pines, c. del Cid, av. de Barcelona, en el tram comprés entre el c. del Cid i el c. de Comerç, c. de Comerç, prolongació del c. de Comerç fins a la carretera BV2119 (carretera de Moja) i carretera BV2119.
Àrea Bàsica de Salut Vilafranca del Penedès 2
Comprèn el barri de la Barceloneta (excepte la part compresa al sud del c. del Cid), el barri de les Clotes, el barri de l'Espirall, el barri del Molí d'en Rovira, el barri de la Girada i les Bassetes (Afores) i el barri de Centre Vila, la part compresa al nord del c.
Raval de la Font, del municipi de Vilafranca del Penedès.
Aquest àmbit territorial està format per la part del municipi de Vilafranca del Penedès situada al nord i a l'est de la línia definida per la carretera BP2121 (carretera de Sant Martí Sarroca), c. del Progrés, c. del Ponent, c. de la Beneficència, c. dels Banys, el Raval de la Font, c. de Pines, c. del Cid, av. de Barcelona, en el tram comprés entre el c. del Cid i el c. de Comerç, c. de Comerç, prolongació del c. de Comerç fins a la carretera BV2119 (carretera de Moja), carretera BV2119.
S'estableix l'adscripció territorial dels enclavaments següents:
Àrea bàsica de salut a la qual s'adscriu l'enclavament
Enclavament sense nom al sud del de Santa Creu d'Olorda